පසුගිය 14 වනදා රාත්‍රියේ පල්ලම පොලිස් වසමේ විල්පත ප්‍රදේශයේදී මෙම සිදුවීම සිදුව ඇති බවයි වාර්තා වන්නේ.පිහි ඇණුමෙන් තුවාල ලැබූ සිව්දෙනා ප්‍රතිකාර සදහා හලාවත මහ රෝහලට ඇතුළත් කර තිබෙනවා.සැකකරුගේ බිරිඳ යුධ හමුදා සෙබළෙකු සමඟ පැවැත්වූ අනියම් ඇසුරක් නිසා මෙම පිහි ඇණුම සිදුකර ඇති බව සඳහන්.14 වනදා සවස සැකකරුගේ බිරිඳ ඇයගේ මවගේ නිවසට ගොස් ඇති අතර එහිදී රාත්‍රී කාලයේ ඇය අනියම් සැමියා මුණගැසී තිබෙනවා.මෙම මුණගැසීම පිළිබඳව දැනගත් කාන්තාවගේ සැමියා එම නිවසට පැමිණ අනියම් සැමියා පැමිණි යතුරුපැදිය ගිනි තබා විනාශ කර පසුව නිවස තුළ සිටි සිව්දෙනාට පිහියෙන් ඇණ පලා ගොස් ඇති බවයි වාර්තා වන්නේ.සිද්ධිය සම්බන්ධයෙන් අත්අඩංගුවට ගෙන ඇති සැකකරු පෙදරේරුවෙකු වන අතර ඔහු අද (15) දින අධිකරණයට ඉදිරිපත් කිරීමට නියමිතව තිබූ බවයි අප වාර්තාකරු වැඩිදුරටත් සඳහන් කළේ.